Hva vil folk si

Hva vil folk si é un filme de 2017 dirixido e escrito por Iram Haq. É unha coprodución internacional entre Noruega, Alemaña, Suecia e a India. As escenas do filme ambientadas en Paquistán foron rodadas na India, principalmente en Rajasthan.

O filme estreouse internacionalmente no Festival Internacional de Cinema de Toronto o 9 de setembro de 2017. Foi escollido como candidato de Noruega para o Óscar ó mellor filme en lingua non inglesa na 91ª edición dos premios, mais finalmente non foi nomeado.Abbatescianni, Davide. (5 de setembro de 2018). What Will People Say to represent Norway at the Oscars. Cineuropa. Consultado o 7 de setembro de 2018

 Sinopse 
Nisha é unha rapaza de dezaseis anos de orixe paquistaní que vive unha dobre vida cos seus pais en Oslo. Xoga ao baloncesto cos seus amigos noruegueses, vai a festas, bebe e ten un mozo, Daniel. Na casa compórtase como unha dócil filla coa súa tradicional familia musulmá. Unha noite, Mirza, o pai de Nisha, descóbrea con Daniel no seu cuarto e golpéaos. Os veciños oen os berros e chaman á policía, o que fai que Nisha acabe nos servizos sociais, onde se bota a culpa da situación. Mirza acepta que Nisha volva á casa a condición de que case con Daniel, asumindo que mantiveron relacións sexuais. Nisha protesta, dicindo que non ocorreu e reacciona violentamente. Temendo pola reputación da familia, Mirza leva á forza a Nisha a Paquistán e déixaa na casa da súa irmá.

 Personaxes 
 Maria Mozhdah como Nisha
 Adil Hussain como Mirza
 Ekavali Khanna como irmá Najma
 Rohit Suresh Saraf como Amir
 Ali Arfan como Asif
 Sheeba Chaddha como Tía
 Jannat Zubair Rahmani como Salima
 Lalit Parimoo como tío

 Notas 

 Véxase tamén 
 Outros artigos 
 Filmes de Noruega propostos ó Óscar ó mellor filme internacional
 Filmes propostos ó mellor filme internacional na 91ª edición dos Óscar

 Ligazóns externas 


Categoría:Filmes de 2017
Categoría:Filmes en lingua urdú
Categoría:Filmes en lingua norueguesa
Categoría:Filmes de Noruega
Categoría:Filmes de Alemaña
Categoría:Filmes de Suecia
Categoría:Filmes da India
Categoría:Filmes sobre inmigración
Categoría:Filmes sobre relixión
Categoría:Filmes sobre familias
Categoría:Filmes ambientados en Asia
Categoría:Filmes ambientados en Noruega
Categoría:Filmes rodados na India
Categoría:Filmes en lingua norueguesa
Categoría:Filmes en lingua urdú
Categoría:Filmes rodados en Noruega